text: অধ্যাপক রমেশচন্দ্র মজুমদার (১৮৮৮- ১৯৮০) একজন বাঙালি ইতিহাসবিদ। তিনি সচরাচর আর, সি, মজুমদার নামে অভিহিত। তিনি ১৯৩৬ থেকে ১৯৪২ সালে পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় উপমহাদেশের বিখ্যাত ইতিহাসবিদ আর.সি. মজুমদার প্রাচীন ভারতের ইতিহাসের উপর অনেক কাজ করেছে। তিনি ভারতের স্বাধীনতার ইতিহাসের উপরও অনেক কাজ করেন।
  
  জন্ম ও শিক্ষাজীবন 
  তিনি ১৮৮৮ সালের ৪ ডিসেম্বর বাংলাদেশের বর্তমান গোপালগঞ্জ জেলার (তৎকালীন ফরিদপুর জেলা) মুকসুদপুর উপজেলার খান্দারপাড়া গ্রামে এক সম্ভ্রান্ত পরিবারে জন্মগ্রহণ করেন। তার বাবার নাম হলধর মজুমদার, মাতার নাম বিন্দুমুখী। ১৯০৯ সালে কলকাতার প্রেসিডেন্সি কলেজ থেকে ইতিহাসে স্নাতক ও ১৯১১ সালে স্নাতোকত্তর লাভ করেন। এরপরে তিনি হরপ্রসাদ শাস্ত্রীর অধীনে ইতিহাস গবেষণা শুরু করেন। ১৯১২ সালে অন্ধ-কুষান কাল অভিসন্দর্ভের জন্য ১৯১২ সালে প্রেমচাদ রায়চাদ বৃত্তি পান। ১৯২৮ সালে লন্ডনের British Museum, লেইডেনের kern Institute প্যারিসের Bibliothèque Nationale এ পড়াশোনা করেন।
  
  কর্মজীবন 
  ১৯১৬ সালে ঢাকা টিচার্স ট্রেনিং কলেজে তার কর্মজীবন শুরু হয়। ১৯১৪ সালে তিনি কলকাতা বিশ্ববিদ্যালয়ের ইতিহাস বিভাগের প্রভাষক হিসেবে যোগ দেন। ১৯১৯ সালে "Corporate life in ancient India" শীর্ষক পিএইছডি গবেষণা প্রকাশ করে কলকাতা বিশ্ববিদ্যালয়। ১৯২১ সালে তিনি নবপ্রতিষ্ঠিত ঢাকা বিশ্ববিদ্যালয়ের ইতিহাস বিভাগে অধ্যাপক হিসেবে যোগ দেন। ১৯২৪ সালে Early History of Bengal রচনা করেন। ১৯২৭ সালে তিনি ভিয়েতনামের ইতিহাসের উপরে "চম্পা" নামক একটি পুস্তক, ও ভারতের ইতিহাসের উপরে Ancient India নামক একটি বই রচনা করেন।
  
  প্রকাশনা 
   An Advanced History of India. London, 1960. 
   ভারতীয় জনগনের সংস্কৃতি ও ইতিহাস
   Ancient India 
   ভারতের স্বাধীনতা আন্দোলনের ইতিহাস 
   চম্পা 
   Vakataka - Gupta Age Circa 200-550 A.D. 
   বাংলার ইতিহাস 
   Main currents of Indian history 
   Classical accounts of India
   Hindu Colonies in the Far East
  
  পুরস্কার 
   রবীন্দ্র পুরস্কার
  
  তথ্যসূত্র
  
  বহি:সংযোগ 
   বাংলাপিডিয়া
  
  বিষয়শ্রেণী:১৮৮৮-এ জন্ম
  বিষয়শ্রেণী:১৯৮০-এ মৃত্যু
  বিষয়শ্রেণী:ঢাকা বিশ্ববিদ্যালয়ের উপাচার্য
  বিষয়শ্রেণী:বাঙালি শিক্ষাবিদ
  বিষয়শ্রেণী:বাঙালি ইতিহাসবিদ
  বিষয়শ্রেণী:ভারতীয় ইতিহাসবিদ
  বিষয়শ্রেণী:রবীন্দ্র পুরস্কার বিজয়ী
title: রমেশচন্দ্র মজুমদার